STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.32 | 2020.gada 19.novembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve |  | I.Kalniņa |
| Ekonomikas ministrijas pārstāve | − | Z.Uzuliņa |
| Finanšu ministrijas pārstāve |  | I.Braunfelde |
| Finanšu ministrijas pārstāve |  | A.Leitāne-Šķēle |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāve | − | I.Gorbačova-Ščogole |
| Izglītības un zinātnes ministrijas pārstāvis | − | A.Kerls |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas pārstāve |  | L.Medina |
| Tieslietu ministrijas pārstāve | − | S.Armagana |
| Tieslietu ministrijas pārstāve |  | O.Zeile |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve |  | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Valsts kancelejas pārstāve | − | I.Gailīte |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | D.Holma |
| Valsts kancelejas pārstāve |  | I.Gailīte |
| Valsts kancelejas pārstāvis |  | R.Grāvītis |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis | − | A.Grišins |
| Valsts ugunsdzēsības un glābšanas dienesta pārstāvis | − | M.Baltmanis |
| Valsts robežsardzes pārstāvis |  | I.Ruskulis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Ņemot vērā, ka Jaunsardzes centra īstenotās Jaunsardzes interešu izglītības ārtelpu nodarbības pēc būtības atbilst sporta nodarbībām ārtelpās, atbalstīt Aizsardzības ministrijas skaidrojumu Ministru kabineta 2020.gada 6.novembra rīkojumā Nr.655 “Par ārkārtējās situācijas izsludināšanu” (turpmāk – rīkojums Nr.655) ietvertajam regulējumam, ka Jaunsardzes ārtelpu nodarbības organizējamas atbilstoši rīkojuma 5.17.1. apakšpunktā minētajiem nosacījumiem par sporta treniņa (nodarbības) norisi ārtelpās.
2. Atbalstīt Ekonomikas ministrijas priekšlikumu, ka 2020.gada 16.novembra koordinācijas grupas sēdes protokola Nr.31 17.punktā dotā uzdevuma izpildē piedalās arī Finanšu ministrija. Lai izvērtētu izdevumu apmēru un avotu, Ekonomikas ministrijai jautājums pirms virzīšanas izskatīšanai Ministru kabinetā jāiesniedz izskatīšanai Vadības grupā Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam.
3. Pieņemt zināšanai Veselības ministrijas un Slimību profilakses un kontroles centra pārstāvju sniegto informāciju par Covid-19 epidemioloģisko situāciju valstī.
4. Iekšlietu ministrijai sagatavotos grozījumus Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – noteikumi Nr.360) (Covid tests ieceļojot) nosūtīt ministrijām atzinumu sniegšanai.
5. Pieņemt zināšanai Iekšlietu ministrijas pārstāvja sniegto informāciju par saņemtajiem Latvijas skaistumkopšanas speciālistu asociācijas priekšlikumiem sadarbības protokolam un papildu drošības pasākumiem skaistumkopšanas pakalpojumu sniegšanas laikā estētiskajā kosmetoloģijā (lai mazinātu Covid-19 infekcijas izplatīšanos). Veselības ministrijai izvērtēt saņemtos priekšlikumus un par to atbalstīšanu lemt pēc epidemioloģiskās situācijas uzlabošanās.
6. Konceptuāli atbalstīt Satiksmes ministrijas sagatavotos grozījumus noteikumos Nr.360 (lidojumi). Lēmumu par jautājuma virzīšanu izskatīšanai Ministru kabinetā pieņemt atsevišķi pēc epidemioloģiskās situācijas uzlabošanās.
7. Atbalstīt Tieslietu ministrijas sagatavoto grozījumu rīkojumā Nr.655 (maksātnespējas administratori) virzīšanu izskatīšanai Ministru kabineta 2020.gada 24.novembra sēdē.
8. Ņemot vērā, ka kvestu istabu pakalpojums (telpu izīrēšanas pakalpojums ar izklaides elementiem) ir attiecināms uz saimniecisko pakalpojumu ar izklaides elementiem, atbalstīt skaidrojumu rīkojuma Nr.655 5.2.apakšpunktā ietvertajam regulējumam, ka komersantam ārkārtas situācijas laikā šādu pakalpojumu sniegšana ir aizliegta.
9. Atbalstīt Ekonomikas ministrijas pārstāves priekšlikumu, ka sadarbībā ar komunikācijas speciālistiem ir organizējama plaša informatīva kampaņa par sejas masku lietošanas jautājumiem (pareiza valkāšana, lietošanas vietas, uzraudzība/kontrole), kā arī atbalstīt priekšlikumu, ka Ekonomikas ministrija organizē starpinstitūciju sanāksmi (Valsts policijas, Pašvaldību policijas, Tieslietu ministrijas, tirgotāju pārstāvji un pēc nepieciešamības arī citi dalībnieki), lai pārrunātu normatīvā regulējuma piemērošanas praktiskos aspektus un citus sadarbības jautājumus attiecībā uz sejas masku lietošanas pienākumu un pakalpojumu sniegšanas aizliegumu personām, kuras neievēro noteiktās epidemioloģiskās drošības prasības.
10. Veselības ministrijai steidzami izzināt ārstniecības iestāžu rīcībā esošo vienreizlietojamo ķirurģisko cepurīšu krājumu apjomus un informēt Aizsardzības ministriju vai to iepirkumam organizējams parastais iepirkums (vienas cepurītes cena četri centi) vai paātrinātais (vienas cepurītes cena septiņi centi). Aizsardzības ministrijai nākamajā koordinācijas grupas sēdē 2020.gada 23.novembrī attiecīgi informēt par iepirkuma veidu, kurš tiks iekļauts Ministru kabineta sēdē izskatāmajā informatīvajā ziņojumā par nākošajiem iepirkumiem.

Sēdi slēdz plkst. 15.35

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu